Kopu Prisma Black Basis Lage Rug | tuinkussenwinkel.nl
Kopu Prisma Black Basis Lage Rug
Home » Stoelkussens » Standaard (harde zitting) » Kopu Prisma Black Basis Lage Rug
Op werkdagen besteld voor 23:00, morgen in huis // Op voorraad (nog 19, op = op)
Hoge rug (125 x 50 cm)Op voorraadLigbed (195 x 60 cm)Op voorraadDeckchair (200 x 50 cm)Op voorraadBankkussen 120 cmOp voorraadBankkussen 150 cmOp voorraadBankkussen 180 cmOp voorraadZitkussen (50 x 50 cm)Op voorraadLoungekussenset (60cm breed)Op voorraadLoungekussen (60 x 60 cm)Op voorraadLoungekussen (60 x 40 cm)Op voorraadSierkussen (45 x 45 cm)Op voorraadStof per meter (160 cm breed)Op voorraad
Eigenschappen Kopu Prisma Black Basis Lage Rug NG Gemeente Waverley | Welkom Tuis
Posted on 08/01/2018 by attienel
Oor twee weke hierdie tyd (Sondag 21Januarie 2018) sal die eerste oggenddiens van die kwartaal verby wees. Ons sou dan reeds ons erediens- en kleingroepreeks vir die kwartaal aangekondig het. Ons glo dat ons as gemeente onder die leiding van die Heilige Gees op ‘n besondere reis is. Ons is ook daarvan oortuig dat die volgende tree wat ons moet gee is om opnuut te fokus op die gemeente as die huisgesin van God.
Ons het reeds die weeklikse tekste en temas vir die eredienste en die kleingroepe bepaal. Elke Sondag-oggend tydens die eredienste by Cunninghamlaan, 30ste Laan en Huis Vergenoeg gaan daar uit die teks oor die tema gepreek word.
Die tekste en temas en volgorde is soos volg: Continue reading →
Posted in Kleingroep Temas, Kleingroepleiers, Voorblad	| Tagged Huisgesin van God	| Leave a reply
Posted on 13/12/2017 by attienel
Liturg: Toe die Here die lot van Sion verander het, was dit vir ons soos ‘n droom.
Gemeente: Ons het gelag en gesing.
Liturg: Onder die nasies het hulle gesê: Die Here het groot dinge aan hierdie mense gedoen.
Gemeente: Die Here het groot dinge aan ons gedoen; ons was bly.
Liturg: Continue reading →
Posted in advent, litanië	| Leave a reply
Liturg: Ek wil luister na wat God die Here sê, want sy woord bring vrede vir sy volk, vir die wat Hom getrou dien. (Pslam 85:9)
Gemeente: U woord bring vrede vir die wat U dien.
Liturg: Waarlik, uitkoms is naby vir die wat Hom dien: Hy sal sy reddende mag in ons land openbaar. (Psalm 85:10)
Gemeente: Continue reading →
Liturg: Maak my u wil bekend, Here, leer my U paaie. Laat U waarheid my lei en onderrig my daarin, want U is God, my redder. In u stel ek elke dag my verwagting. (Psalm 25:4-5)
Gemeente: In u stel ek elke dag my verwagting. My hoop is op U alleen gerig.
Liturg: Dink aan die liefde en trou, Here, wat U van altyd af betoon het. Moet tog nie dink aan die sondes en oortredinge van my jeug nie. Dink aan my in U trou, Here, omdat U goed is. (Psalm 25:6-7)
Posted on 12/12/2017 by attienel
Elke Sondag in advent (vier Sondae voor Kersfees) steek ons in ons gemeente aan die begin van die erediens ‘n ander kers aan. Elke keer brand die kers(e) wat die vorige Sondae aangesteek is reeds. By die aanvang van die erediens steek ons dan die volgende kers aan. Op Kersdag steek ons dan die Christus kers aan.
Hierdie vyf kerse simboliseer die koms van Christus, die lig vir die wêreld. Elkeen van die kerse verwoord iets van die gesindheid of ingesteldheid van ons voorbereiding vir die koms van ons Here, Jesus Christus. Die volgorde van die kerse (in die NG Kerk in elk geval) is:
Eerste advent: Hoop
Tweede advent: Vrede
Derde advent: Vreugde
Vierde advent: Liefde
Geloofsgewoontes of geloofsrituele, soos byvoorbeeld die aansteek van kerse, is ‘n belangrike deel van ons verhouding met en aanbidding van God. Continue reading →
Posted in Voorblad	| Tagged advent	| Leave a reply
Posted on 11/10/2017 by attienel
Gisteraand (Dinsdag 10 Oktober 2017) het ‘n groep jonger mense van ons gemeente bymekaar gekom om saam te kuier en saam te dink en te droom. Hierdie byeenkoms was die eerste belangrike tree in die proses waar ons aandag gee aan een van die prioriteite van ons gemeente: Jonger mense in ons gemeente en gemeenskap. Ons het heerlik pizza geëet en almal het baie ander jonger mense ontmoet.
In kleiner groepe het ons saam gesels oor: Wat kan ek van die kerk verwag? Wat kan die kerk van my verwag? Wat moet nou die volgende tree wees?
Ons het baie terugvoer gekry en gaan nou die inligting verwerk en sommer gou vir die gemeente terugvoer gee. Een ding wat vir my deurlopend in gesprekke oor die prioritisering van jonger mense na vore gekom het, is dat nie een generasie ‘n ander generasie wegwens of wil verdryf nie. Veel eerder tel ons op dat almal graag wil sien dat mense oor generasies heen die Here saam dien.
Posted in Jonger Mense	| Leave a reply
Posted on 23/09/2017 by attienel
In die filosofie is daar ‘n latynse term “tabula rasa”. Die uitdrukking dui op ‘n skoon stuk papier waarop daar nog niks geskryf is nie. Niemand wat hier lees is “tabula rasa” nie. Elkeen van ons het menings en oortuigings en standpunte oor feitlik alles.
Ek dink vanoggend aan die NG Kerk en die gereformeerde tradisie waarin ons staan. Lidmate van die NG Kerk is kinders van die reformasie, die hervorming wat hierdie jaar 500 jaar terug gebeur het. Maar, die geboorte van die reformasie was nie “tabula rasa” nie. Continue reading →
Posted in Reformasie 500	| Leave a reply
SKOLE OP ONS PERSELE
Posted on 08/09/2017 by attienel
By beide 30ste Laan en Cunninghamlaan verhuur ons van ons fasiliteite aan skole. Die verhuring dien ‘n dubbele doel. Eerstens is dit die manier waarop ons sê dat ons ook in ons gemeenskap is en dat ons graag in ons gemeenskap ‘n verskil wil maak.
Ons is gemeente in die gemeenskap vir die gemeenskap.
Tweedens het die verhuring ook die voordeel van addisionele inkomste vir die gemeente. Beide hierdie aspekte maak dat die teenwoordigheid van die skole op ons persele van ons vra om hier en daar ‘n opoffering te maak met betrekking tot ons eie gerief en hoe dinge altyd was. Ons bly die hele tyd in gesprek met die skole indien enige iets gebeur wat ons dink hulle aandag nodig het, maar ons is ook dankbaar vir die wyse waarop ons as gemeente hulle in ons wêreld verwelkom.
NAGMAAL – SONDAG 17 SEPTEMBER 2017
Volgende Sondag vier ons die nagmaal. In ons gemeente is dooplidmate ook welkom om die nagmaal te gebruik. Ouers het egter die finale sê hieroor. Ons versoek ouers om hieroor met hulle kinders te gesels en saam te besluit of hulle nagmaal gaan gebruik of nie. Enige gesin wat hulp wil hê om met hulle kinders hieroor te praat, kan op die gemeente se facebook blad gaan kyk of vir een van die predikante hulle epos stuur waarna ons dit sal aanstuur.